जयपुर. पुलिस थानों व लाइन में तैनात पुलिसकर्मियों की मेडिकल हैल्थ जांच में चौंकाने वाला खुलासा हुआ है। मेडिकल हैल्थ शिविर के दौरान पुलिसकर्मियों की जांच की तो सामने आया कि जयपुर कमिश्नरेट में तकरीबन 30% पुलिसकर्मी ब्लड प्रेशर (बीपी) और 10 से 15% पुलिसकर्मी डायबिटीज की बीमारी से पीड़ित है। करीब 4% पुलिसकर्मी हार्ट के मरीज है। चिकित्सक इसका कारण पुलिसकर्मी के तनाव में रहना मान रहे है। जयपुर कमिश्नरेट में कांस्टेबल से लेकर आईपीएस स्तर के 10,302 पुलिसकर्मी तैनात है। इनमें से 3885 पुलिसकर्मियों का चेकअप किया गया। इनमें करीब 1150 पुलिसकर्मी बीपी के मरीज है तो 380 पुलिसकर्मी डायबिटीज और 120 से ज्यादा पुलिसकर्मी हार्ट के मरीज है।
आरपीएस : जांच सामान्य
मेडिकल शिविर में हिस्सा लेने वाले 3885 पुलिसकर्मियों में से 4 आरपीएस स्तर के अधिकारी शामिल थे। शिविर में एडिशनल डीसीपी कैलाश चंद और एसीपी लाखन सिंह, सुरेश व राजेश ने मेडिकल चेकअप कराया है। चारों अफसरों की जांच सामान्य आई है।
आरपीएस स्तर कर हुई जांच शिविर में कांस्टेबल से आरपीएस तक ने मेडिकल चेकअप कराया है। अधिकारियों का कहना है कि चेकअप हो जाए और ऐसी जगह पोस्टिंग की जाएगी, जहां पर तनाव न हो। पुलिस कमिश्नरेट ने नारायण हृदयालया हॉस्पिटल से एमओयू किया गया है।
बचे पुलिसकर्मियों का चेकअप होगा
3885 पुलिसकर्मियों का मेडिकल चेकअप हो गया है। शिविर में बीपी, डायबिटीज और प्लस की जांच की गई है। 10 और 11 मार्च को वापस मेडिकल शिविर लगाया जाएगा। बचे हुए पुलिसकर्मियों को चेकअप किया गया। जो बीमार हैं। उनका कार्ड बना दिया गया है। वें नारायणा हृदयालया हॉस्पिटल में उपचार करा सकेंगे।
यह है स्थिति
पुलिसकर्मी शिविर लगा चुके कुल नफरी
कांस्टेबल 3104 8430
हैड कां. 448 997
एएसआई 111 294
एसआई 182 463
इंस्पेक्टर 36 118
काम के बोझ के कारण तनाव:
काम के बोझ से ज्यादातर पुलिसकर्मी तनाव में हैं। 15 से 20 घंटे तक ड्यूटी देनी पड़ती है। अवकाश नहीं मिलना भी तनाव का कारण है। एक ही आईओ के पास दस से बीस केस हैं। समय पर जांच नहीं होने के कारण भी पुलिसकर्मी तनाव में रहते हैं।
hin_Deva hne_Deva hin_Deva hin_Deva hin_Deva hin_Deva hin_Deva hin_Deva kas_Deva kas_Deva hne_Deva bho_Deva kas_Deva hin_Deva hin_Deva